ammarxix/crawl-mufti-perlis huggingface dataset:
Editor Maktabah      30 Mac 2021      Jumlah paparan: 1176                                Kadar Nisab Zakat Emas Berdasarkan Tahap Ketulenan                            Editor Maktabah      30 Mac 2021      Jumlah paparan: 1176        Editor Maktabah      30 Mac 2021      Jumlah paparan: 1176   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                           Bil. 4/52      TAHUN 2021                                    KADAR NISAB ZAKAT EMAS BERDASARKAN TAHAP KETULENAN Nisab emas tulen (khalis) ialah 20 mithqal (20 dinar) yang bersamaan 85g. Ini bagi emas berketulenan 995, 999, 24k dan ke atas. Adapun nisab bagi emas yang bercampur (maghsyusy) hendaklah berdasarkan kandungan kadar emas sebenar. Jadual berikut boleh dirujuk :     EMAS   NISAB     24k / 995 / 999 / 足金   85g     965 / 泰国   88.08g     23k / 950   89.47g     22k / 916   92.79g     21k / 875 / ۸۷۵   97.14g     20k / 835 / 盾金   101.79     Paun / 钱金   107.59g     18k / K18 / 750   113.33g     14k / 585   145.30g     9k / 375   226.66g     -TAMAT-           Persetujuan Ahli Jawatankuasa Fatwa Negeri Perlis :    YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 565                                Kadar Zakat Fitrah Negeri Perlis Tahun 1442H /2021M                            Editor Maktabah      30 Mac 2021      Jumlah paparan: 565        Editor Maktabah      30 Mac 2021      Jumlah paparan: 565   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                      Bil. 1/52   TAHUN 2021                                 KADAR ZAKAT FITRAH NEGERI PERLIS TAHUN 1442H /2021M   “Kadar zakat fitrah negeri Perlis tahun 1442H /2021M adalah sebanyak RM 7.00 dan bagi Umat Islam yang menunaikan fitrah dengan beras, kadar pengeluaran adalah sebanyak satu gantang nabawi (2.6 kilogram) bagi tiap-tiap seorang.”   -TAMAT- Persetujuan Ahli Jawatankuasa Fatwa Negeri Perlis :  YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 1259                                Syarat Oku Yang Layak Menerima Zakat Di Bawah Asnaf Fakir Dan Miskin                            Editor Maktabah      30 Mac 2021      Jumlah paparan: 1259        Editor Maktabah      30 Mac 2021      Jumlah paparan: 1259   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                       Bil. 2/52     TAHUN 2021                                  SYARAT OKU YANG LAYAK MENERIMA ZAKAT DI BAWAH ASNAF FAKIR DAN MISKIN    Keadaan fizikal dan mental yang menghalang atau membebankannya mencari pendapatan dan menguruskan diri. Tidak memiliki harta sendiri yang mencukupi untuk membiayai keperluan hidup. Umur melebihi 18 tahun yang secara urufnya ditakrifkan melepasi umur kanak-kanak. Jika seorang OKU memerlukan bantuan menuntut ilmu yang tidak bercanggah dengan hukum syarak, dia boleh mendapat peruntukan zakat di bawah fi sabilillah sekalipun berumur kurang dari 18 tahun.                -TAMAT-  Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      30 Mac 2021      Jumlah paparan: 1346                                Fatwa Berkaitan Mirath, Wali Perkahwinan Dan Mahramiyyah Bagi Anak Tidak Sah Taraf                            Editor Maktabah      30 Mac 2021      Jumlah paparan: 1346        Editor Maktabah      30 Mac 2021      Jumlah paparan: 1346   KEPUTUSAN MESYUARAT JAWATANKUASA FATWA NEGERI PERLIS KALI KE - 52 / 2021 19 - 20 MAC 2021 / 6 - 7 SYA’BAN 1442                             Bil. 3/52   TAHUN 2021                                 FATWA BERKAITAN MIRATH, WALI PERKAHWINAN DAN MAHRAMIYYAH BAGI ANAK TIDAK SAH TARAF   Anak yang telah dibinkan oleh mahkamah kepada bapanya, mereka saling mewarisi harta pusaka, terlaksana hukum-hakam perwalian dan mahramiyyah (status mahram).    -TAMAT-  Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Prof Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2021 pada 22 Mac 2021.
Editor Maktabah      10 Februari 2021      Jumlah paparan: 13733                                Hukum Meninggalkan Solat Jumaat Disebabkan Tugasan                            Editor Maktabah      10 Februari 2021      Jumlah paparan: 13733        Editor Maktabah      10 Februari 2021      Jumlah paparan: 13733   KEPUTUSAN MESYUARAT JAWATANKUASA FATWA NEGERI PERLIS KALI KE - 50 / 2020 14 Disember 2020 / 28 Rabiul Akhir 1442 Hotel Savana, Kuala Perlis           Bil. 2/50   TAHUN 2020                                  HUKUM MENINGGALKAN SOLAT JUMAAT DISEBABKAN TUGASAN    Solat Jumaat wajib ditunaikan oleh setiap mukalaf yang memenuhi syarat-syarat wajib solat Jumaat. Maka seseorang mukalaf tidak boleh meninggalkan Jumaat tanpa keuzuran yang dibenarkan oleh syarak.  Termasuk dalam keuzuran meninggalkan Jumaat ialah tugasan kritikal seperti pengawal keselamatan, petugas kesihatan, petugas trafik udara dan darat, anggota tentera, polis, bomba dan penyelamat, dan seumpamanya yang terpaksa bertugas di waktu Jumaat dan tiada pengganti lain yang tidak diwajibkan Jumaat seperti orang bukan muslim, wanita atau orang yang bermusafir.  Seseorang yang tidak menunaikan Jumaat disebabkan keuzuran hendaklah menggantikannya dengan solat Zohor.    Seorang mukalaf hendaklah berusaha sedaya mungkin untuk menghadiri solat Jumaat. Jika sekiranya dia terpaksa meninggalkan Jumaat disebabkan keuzuran yang dibenarkan, dia hendaklah berusaha mengelakkan daripada meninggalkannya sebanyak tiga kali berturut-turut.  -TAMAT-     Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil. 1/2021 pada 26 Januari 2021
Editor Maktabah      10 Februari 2021      Jumlah paparan: 752                                Golongan Di Bawah Al-Riqab                            Editor Maktabah      10 Februari 2021      Jumlah paparan: 752        Editor Maktabah      10 Februari 2021      Jumlah paparan: 752     KEPUTUSAN MESYUARAT JAWATANKUASA FATWA NEGERI PERLIS KALI KE - 50 / 2020 14 Disember 2020 / 28 Rabiul Akhir 1442 Hotel Savana, Kuala Perlis    Bil. 3/50     TAHUN 2020                                  GOLONGAN DI BAWAH AL-RIQAB Zakat di bawah fi al-Riqab berkaitan mereka yang terbelenggu dari sudut fizikalnya. Ini seperti :  Hamba sahaya Tawanan perang Mangsa penculikan Mangsa pemerdagangan manusia Mangsa yang terbelenggu dirinya di bawah kontrak yang zalim Mangsa yang terperangkap dan tidak dapat diselamatkan kecuali dengan kos Mangsa yang berada di bawah cengkaman orang zalim atau orang bukan Islam yang tidak boleh dibebaskan melainkan dengan kos  -TAMAT-    Persetujuan Ahli Jawatankuasa Fatwa Negeri Perlis :     YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil. 1/2021 pada 26 Januari 2021
Editor Maktabah      10 Februari 2021      Jumlah paparan: 22443                                Hukum Wanita Haid Masuk Ke Dalam Masjid                            Editor Maktabah      10 Februari 2021      Jumlah paparan: 22443        Editor Maktabah      10 Februari 2021      Jumlah paparan: 22443   KEPUTUSAN MESYUARAT JAWATANKUASA FATWA NEGERI PERLIS KALI KE - 50 / 2020 14 Disember 2020 / 28 Rabiul Akhir 1442 Hotel Savana, Kuala Perlis                                Bil. 4/50   TAHUN 2020                                   HUKUM WANITA HAID MASUK KE DALAM MASJID Isu berkenaan hukum wanita haid masuk ke dalam masjid merupakan masalah khilaf di kalangan para ulama. Berdasarkan penghujahan dalil-dalil serta beberapa pandangan ulama, maka Jawatankuasa Fatwa Negeri Perlis menyimpulkan seperti berikut : Wanita dalam keadaan haid dibolehkan masuk ke dalam masjid dengan syarat dia dapat menjaga diri dari mencemarkan masjid. Walau bagaimanapun jika tiada sebarang keperluan, maka mengelakkan diri dari memasuki masjid adalah lebih afdal atas khilaf yang berlaku di kalangan ulama. -TAMAT-   Persetujuan Ahli Jawatankuasa Fatwa Negeri Perlis :   YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil. 1/2021 pada 26 Januari 2021
Editor Maktabah      10 Februari 2021      Jumlah paparan: 1966                                 Hukum Membuat Atau Menggunakan Patung Yang Berbentuk Manusia Atau Haiwan                            Editor Maktabah      10 Februari 2021      Jumlah paparan: 1966        Editor Maktabah      10 Februari 2021      Jumlah paparan: 1966     KEPUTUSAN MESYUARAT JAWATANKUASA FATWA NEGERI PERLIS KALI KE - 50 / 2020 14 Disember 2020 / 28 Rabiul Akhir 1442 Hotel Savana, Kuala Perlis                        Bil. 1/50    TAHUN 2020                                   HUKUM MEMBUAT ATAU MENGGUNAKAN PATUNG YANG BERBENTUK MANUSIA ATAU HAIWAN Setelah berbincang, Jawatankuasa Fatwa Negeri Perlis bersetuju memutuskan perkara-perkara berikut:  Membuat atau menggunakan apa-apa patung untuk dipuja, dimulia, dihormati atau diagungkan adalah haram di sisi syarak. Ia boleh membawa kepada syirik. Maka muslim dilarang untuk membuat, menggunakan atau menyimpan patung yang mempunyai unsur-unsur tersebut.  Adapun membuat atau menggunakan apa-apa bentuk patung yang tidak mempunyai unsur-unsur dipuja, dimuliakan, dihormati atau diagungkan sebaliknya untuk urusan keduniaan seperti permainan, pendidikan, perubatan, siasatan jenayah dan apa sahaja yang tidak mempunyai unsur-unsur pemujaan adalah dibolehkan. Walau bagaimanapun seseorang muslim yang terlibat membuat, menyimpan atau menggunakan patung dengan tujuan yang disebutkan tadi hendaklah berhati-hati agar tidak terbabit dengan unsur-unsur yang boleh membawa kepada syirik (memuja, mengagung, menghormati dan memuliakan).  Oleh kerana dalam kalangan para fuqaha ada yang mengharamkan membuat patung manusia dan haiwan secara mutlak sekalipun bukan dengan tujuan dipuja, diagung, dihormati atau dimuliakan, maka jika seseorang mampu mengelakkan diri dari terlibat dalam pembikinan atau penggunaan patung haiwan atau manusia,­­ ia adalah sesuatu yang lebih afdal.  -TAMAT- Persetujuan Ahli Jawatankuasa Fatwa Negeri Perlis :     YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Prof Madya Dr Ahmad Wifaq Bin Mokhtar Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil. 1/2021 pada 26 Januari 2021
Editor Maktabah      30 Disember 2020      Jumlah paparan: 6958                                Hukum Penggunaan Objek Yang Berbentuk Salib Atau Apa-Apa Lambang Agama Lain                            Editor Maktabah      30 Disember 2020      Jumlah paparan: 6958        Editor Maktabah      30 Disember 2020      Jumlah paparan: 6958   KEPUTUSAN MESYUARAT JAWATANKUASA FATWA NEGERI PERLIS KALI KE - 49 / 2020 21 September 2020 / 3 Safar 1442 Hotel Sama-Sama KLIA               Bil. 1/49   TAHUN 2020                                  HUKUM PENGGUNAAN OBJEK YANG BERBENTUK SALIB ATAU APA-APA LAMBANG AGAMA LAIN    Bentuk salib yang dibuat oleh mana-mana pihak dengan maksud sebagai salib, maka hukumnya adalah hukum salib iaitu haram diguna pakai oleh seorang muslim.  Bentuk yang jelas kelihatan salib, dari segi kedudukan dan cara ia digunakan, sekalipun tidak dinyatakan tujuannya adalah salib, maka itu juga seperti hukum salib.  Bentuk yang boleh diandaikan atau kebetulan seperti salib padahal ia bukan bertujuan salib seperti huruf ‘t’, tanda campur (+), simpang empat, bunga empat kelopak, kayu binaan, alat-alat pertukangan dan seumpamanya adalah tidak dihukum sebagai salib. Tidak haram ia diguna pakai.  Jika seseorang mengelak dari apa-apa bentuk yang boleh diandaikan seperti salib untuk dirinya adalah sesuatu yang baik dengan syarat dia tidak membebankan pihak lain.    - TAMAT - Persetujuan Ahli Jawatankuasa Fatwa Negeri Perlis :  YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Ustaz Syed Abu Bakar Bin Syed Kamal Bharin  Ustaz Muhammad Khidhir Bin Abdul Ghani - Setiausaha  Diperakukan dalam Mesyuarat Majlis Agama Islam dan Adat Istiadat Melayu Perlis Bil 4/2020 pada 9 November 2020.
Editor Unit Fatwa      05 November 2020      Jumlah paparan: 9169                                Maksud Perkataan "Bermastautin"                            Editor Unit Fatwa      05 November 2020      Jumlah paparan: 9169        Editor Unit Fatwa      05 November 2020      Jumlah paparan: 9169   MESYUARAT JAWATANKUASA FATWA NEGERI PERLIS KALI KE – 32 & 33/2017 20 - 21 Oktober 2017  29 Muharram – 1 Safar 1439H   Maksud Perkataan “Bermastautin”   Jawatankuasa Fatwa Negeri Perlis bersetuju sebulat suara bahawa maksud perkataan bermastautin di dalam Enakmen Undang-undang Keluarga Islam Negeri Perlis 2006 adalah seseorang itu berada di dalam negeri Perlis melebihi lima (5) hari. Diperakukan dalam Mesyuarat Majlis Agama Islam dan Adat Istiadat Melayu Perlis Bil 7/2017 pada 6 November 2017 bersamaan 17 Safar 1439H.
Editor Unit Fatwa      28 Oktober 2020      Jumlah paparan: 2628                                Hukum Bertabarruk Dengan Peninggalan Nabi SAW                            Editor Unit Fatwa      28 Oktober 2020      Jumlah paparan: 2628        Editor Unit Fatwa      28 Oktober 2020      Jumlah paparan: 2628   MESYUARAT JAWATANKUASA FATWA NEGERI PERLIS KALI KE-23/2016 TARIKH : 3-4 Oktober 2016 / 2-3 Muharam 1438H   HUKUM BERTABARRUK DENGAN PENINGGALAN NABI SAW   Pada umumnya bertabarruk (mengambil keberkatan) dengan peninggalan Nabi SAW sama ada jasad Baginda atau barang peninggalan yang disentuh oleh jasad Baginda, adalah dibolehkan dengan syarat menyakini bahawasanya keberkatan itu semuanya datang dari Allah SWT bukan daripada barang tersebut. Namun, keterlaluan (ghuluw) sehingga menjadikan tabarruk upacara ibadah yang diberikan tumpuan adalah dilarang. Atas alasan inilah Saidina ‘Umar bin al-Khattab telah memerintahkan agar dihapuskan pokok yang disangka menjadi tempat Bai’ah al-Ridhwan kerana dibimbangi berlaku syirik. Walaupun begitu, para ulama semasa telah membuat kajian dan mentarjihkan bahawa tiada lagi sebarang peninggalan dari jasad atau barangan kegunaan Nabi yang boleh disabitkan kewujudannya dengan bukti yang sahih. Sebaliknya perbuatan mengadakan logo, replika, lambang, atau seumpamanya yang dikatakan menyerupai barangan atau kesan peninggalan Nabi lalu mengambil keberkatan daripadanya adalah perkara yang diadakan dalam agama yang dilarang. Jika hal ini dibiarkan maka berbagai-bagai replika, rajah, ilustrasi dan tangkal akan muncul seperti replika Kaabah, capal, unta, tapak kaki dan seumpamanya dengan tujuan mengambil berkat. Ini akan membuka ruang untuk manusia membina berhala atas alasan mengambil keberkatan. Manakala sekadar mengadakan logo yang tidak bercanggah dengan syariat Islam tanpa tujuan tabarruk seperti lambang bulan, bintang, bulan sabit, Kaabah, pokok kurma , pedang dan seumpamanya adalah dibolehkan.   Diperakukan dalam Mesyuarat Majlis Agama Islam Dan Adat Istiadat Melayu Perlis Bil. 5/2016 pada 8 November 2016  bersamaan 8 Safar 1438H
Editor Unit Fatwa      26 Ogos 2020      Jumlah paparan: 29752                                Fatwa Ajaran Batiniah                            Editor Unit Fatwa      26 Ogos 2020      Jumlah paparan: 29752        Editor Unit Fatwa      26 Ogos 2020      Jumlah paparan: 29752     KEPUTUSAN MESYUARAT JAWATANKUASA FATWA NEGERI PERLIS KALI KE - 45 / 2020 25-26 Februari 2020 / 01-02 Rejab 1441 Hotel Seri Malaysia, Kangar Bil 1/45 Tahun 2020   FATWA AJARAN BATINIAH Ajaran Batiniah yang menganggap kesemuanya selain Allah tidak wujud, yang wujud hanyalah Allah. Begitu juga ajaran Allah itu menjelma di dalam makhluk atau makhluk itu jelmaan Allah, atau Allah telah bersatu dengan makhluk, memisahkan hakikat daripada syariat sehingga membolehkan seseorang terlepas daripada syariat Islam dan menafsirkan al-Quran tanpa panduan disiplin ilmu tafsir yang muktabar sehingga menyelewengkan maksud nas daripada konteks yang sebenar, kesemuanya itu merupakan kesesatan yang nyata. Ajaran seperti ini bertujuan menghancurkan syariat yang dibawa oleh Nabi Muhammad SAW. Daripada ajaran inilah lahirnya kepercayaan seperti :  Allah itu zat dan manusia itu sifat, Allah menjelma pada wajah manusia, binatang, pokok, wajah guru dan seumpamanya. Sesiapa yang sampai pada maqam tertentu atau belum sampai pemahaman tertentu tidak perlu mengikut syariat Islam seperti tidak perlu menunaikan solat kerana mencapai maqam atau kerana belum mencapai khusyuk. Dajal itu tiada, ia hanya bermaksud nafsu jahat manusia semata-mata, maksud sebenar syurga adalah hati yang mengingati tuhan, bidadari dan sungai madu di dalam syurga adalah tidak wujud. Allah menciptakan manusia bukan untuk menyembah-Nya tetapi kerana Allah rindukan mereka. Abu Jahal adalah kekasih Allah.  Maka individu-individu yang terlibat dengan ajaran Batiniah seperti En. Wan Hizam bin Abdullah, En. Ismail Ariffin (Lepat) dan seumpama mereka merupakan pembawa ajaran sesat yang mesti dijauhi dan disekat. Jika ajaran Batiniah itu diterima, maka tidak ada lagi perbezaan antara tauhid dan syirik, syariat akan terbatal, al-Quran akan ditafsirkan mengikut kehendak sendiri tanpa panduan ilmu dan segala ajaran Islam akan dipersendakan atas andaian kerohanian.          - TAMAT -   Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2020 pada 30 Jun 2020.
Editor Unit Fatwa      26 Ogos 2020      Jumlah paparan: 1861                                Fatwa Akad Nikah Melalui Sidang Video Secara Langsung                            Editor Unit Fatwa      26 Ogos 2020      Jumlah paparan: 1861        Editor Unit Fatwa      26 Ogos 2020      Jumlah paparan: 1861   KEPUTUSAN MESYUARAT JAWATANKUASA FATWA NEGERI PERLIS KALI KE - 46 / 2020 17 Jun 2020 / 25 Syawal 1441 Bilik Gerakan Unit Penyelarasan Pelaksanaan (ICU) Negeri Perlis Bil 1/46 Tahun 2020                                 FATWA AKAD NIKAH MELALUI SIDANG VIDEO SECARA LANGSUNG Akad nikah melalui sidang video secara langsung adalah sah jika diyakini oleh pihak yang terlibat telah memenuhi rukun-rukun nikah dan syarat-syaratnya serta bebas daripada sebarang penipuan. Adapun urusan pendaftaran perkahwinan di Perlis tertakluk kepada Enakmen Keluarga Islam Negeri Perlis dan pengesahan dari Jabatan Hal Ehwal Agama Islam Perlis. Untuk mengelakkan sebarang unsur penipuan, pihak pendaftar hendaklah tidak mendaftarkan perkahwinan sidang video melainkan yang turut disaksikan oleh wakil pihak pendaftar atau mempunyai dokumen yang diiktiraf oleh pihak pendaftar. Jawatankuasa Fatwa Negeri Perlis menasihatkan agar mengutamakan akad perkahwinan secara kehadiran fizikal kerana itu lebih mendekati sifat asal perkahwinan dan mengelakkan kekeliruan serta khilaf melainkan jika ada keperluan untuk dilakukan menerusi sidang video secara langsung.        - TAMAT - Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2020 pada 30 Jun 2020.
Editor Unit Fatwa      26 Ogos 2020      Jumlah paparan: 2345                                Hukum Talak Bid’ie                            Editor Unit Fatwa      26 Ogos 2020      Jumlah paparan: 2345        Editor Unit Fatwa      26 Ogos 2020      Jumlah paparan: 2345   KEPUTUSAN MESYUARAT JAWATANKUASA FATWA NEGERI PERLIS KALI KE - 45 / 2020 25-26 Februari 2020 / 01-02 Rejab 1441 Hotel Seri Malaysia, Kangar                      Bil. 4 /45  TAHUN 2020                                  HUKUM TALAK BID’IE Talak bid’ie menyanggahi sunnah Nabi Muhammad SAW. Adapun hukum talak bid’ie dari segi jatuh ataupun tidak, telah menimbulkan khilaf dalam kalangan ulama. Jawatankuasa Fatwa Negeri Perlis bersepakat menerima pandangan bahawa talak bid’ie iaitu talak semasa haid, nifas dan ketika isteri berada dalam keadaan suci yang disetubuhi adalah jatuh. -TAMAT- Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2020 pada 30 Jun 2020.
Editor Maktabah      26 Ogos 2020      Jumlah paparan: 3048                                Hukum Penggunaan Al-Quran Tulisan Rumi Dan Selainnya Untuk Keperluan Fardhu Ain                            Editor Maktabah      26 Ogos 2020      Jumlah paparan: 3048        Editor Maktabah      26 Ogos 2020      Jumlah paparan: 3048    KEPUTUSAN MESYUARAT JAWATANKUASA FATWA NEGERI PERLIS KALI KE - 45 / 2020 25-26 Februari 2020 / 01-02 Rejab 1441 Hotel Seri Malaysia, Kangar                  Bil. 3 /45  TAHUN 2020                                     HUKUM PENGGUNAAN AL-QURAN TULISAN RUMI DAN SELAINNYA UNTUK KEPERLUAN FARDHU AIN   Hukum asal penulisan al-Quran dalam bahasa selain bahasa Arab adalah diharamkan. Walau bagaimanapun dikecualikan bagi mereka yang amat memerlukan bagi menunaikan fardhu ain seperti saudara baru atau mereka yang tidak dapat membaca al-Quran dalam tulisan yang asal. Namun kebenaran tersebut bersyarat iaitu:  Tulisan tersebut boleh dibaca dengan sebutan yang betul. Ini sama ada melalui guru atau kaedah-kaedah lain. Berusaha untuk membaca al-Quran asal.  -TAMAT- Diperakukan dalam Mesyuarat Majlis Agama Islam dan AdatIstiadat Melayu Perlis Bil 2/2020 pada30 Jun 2020.
Editor Unit Fatwa      22 Oktober 2020      Jumlah paparan: 3417                                Kaedah Urusniaga Jual Beli Emas Secara Dalam Talian                            Editor Unit Fatwa      22 Oktober 2020      Jumlah paparan: 3417        Editor Unit Fatwa      22 Oktober 2020      Jumlah paparan: 3417   KEPUTUSAN MESYUARAT JAWATANKUASA FATWA NEGERI PERLIS KALI KE - 48 / 2020 14-15 September 2020 / 26-27 Muharram 1442 Lake Tasoh Resort, Perlis  Bil. 2/48 TAHUN 2020    KAEDAH URUSNIAGA JUAL BELI EMAS SECARA DALAM TALIAN Emas adalah barangan ribawi yang tertakluk kepada syarat-syarat jual beli sarf, sekiranya dibayar menggunakan wang. Antara syarat penting dalam jual beli emas menggunakan wang ialah berlakunya kontrak dan serahan berlaku dalam sesi yang sama, serta tidak boleh dilewatkan. Berkenaan jual beli jongkong, kepingan, ketulan atau habuk emas dalam talian, adalah mustahil untuk serahan emas itu berlaku secara fizikal serta-merta ke tangan pembeli, namun serahan (qabd) boleh berlaku dengan pihak pembeli melantik mana-mana pihak yang berada di premis penjual secara fizikal sebagai wakilnya untuk melakukan qabd. Dalam masa yang sama untuk mengelakkan risiko penipuan, pihak penjual hendaklah bersetuju untuk mengambil amanah menghantar emas tersebut kepada pihak pembeli. Untuk mengelakkan keraguan, pihak penjual hendaklah mengemukakan tawaran (ijab) secara terperinci seperti gambar emas, berat, nombor siri (jika ada) dan spesifikasi lain atau apa-apa sahaja bukti transaksi bagi mengelakkan penipuan. Bagi yang tidak mahir berkaitan dengan jual beli jongkong emas hendaklah mendapatkan nasihat dan pandangan hukum daripada ilmuwan dalam bidang berkenaan. - TAMAT - Persetujuan Ahli Jawatankuasa Fatwa Negeri Perlis :  YBhg. S.S Prof Madya Dato’ Arif Perkasa Dr Mohd Asri Bin Zainul Abidin - Mufti Negeri Perlis Sahibul Fadhilah Dato’ Kaya Bakti Dr. Mohd. Radzi bin Haji Othman Sahibul Fadhilah Dato’ Dr. Johari Bin Mat Sahibul Fadhilah Profesor Dr. Basri bin Ibrahim Sahibul Fadhilah Prof Madya Dr. Muhamad Rozaimi bin Ramle Sahibul Fadhilah Dr. Hj Zaharuddin Bin Hj Abdul Rahman Sahibul Fadhilah Prof. Madya Dr. Azman Bin Mohd Noor Sahibul Fadhilah Prof Madya Dr. Mohd Akram Bin Dato’ Dahaman @ Dahlan Sahibul Fadhilah Dr. Kamilin Jamilin @ Ahmad Kamil Jamilin Sahibul Fadhilah Dr Ahmad Sufian Bin Che Abdullah Sahibul Fadhilah Ustaz Syed Abu Bakar Bin Syed Kamal Bharin Ustaz Muhammad Khidhir bin Abdul Ghani    Diperakukan dalam Mesyuarat Majlis Agama Islam dan Adat Istiadat Melayu Perlis Bil 4/2020 pada 9 November 2020
Editor Unit Fatwa      26 Ogos 2020      Jumlah paparan: 13662                                Fatwa Berkaitan Penulisan Yang Merosakkan Akidah                            Editor Unit Fatwa      26 Ogos 2020      Jumlah paparan: 13662        Editor Unit Fatwa      26 Ogos 2020      Jumlah paparan: 13662    KEPUTUSAN MESYUARAT JAWATANKUASA FATWA NEGERI PERLIS KALI KE - 45 / 2020 25-26 Februari 2020 / 01-02 Rejab 1441 Hotel Seri Malaysia, Kangar       Bil 2/45 Tahun 2020                         FATWA BERKAITAN PENULISAN YANG MEROSAKKAN AKIDAH Setelah meneliti tulisan-tulisan dalam akaun Facebook bernama Asiah Abd Jalil, Jawatankuasa Fatwa Negeri Perlis mendapati sebahagian kenyataannya mengandungi kesalahan yang jelas bercanggah dengan akidah. Ini kerana ia mengandungi perkara berikut : 1. Menghina, merendah-rendah dan mempersendakan Nabi Muhammad SAW. Ini seperti kenyataan beliau yang member maksud Nabi Muhammad SAW bukanlah contoh yang terbaik untuk diteladani dalam berumah tangga. Contohnya beliau menyebut : i. “Saya cakap terang-terang kat encik suami, dalam bab rumah tangga, jangan jadikan Nabi sebagai contoh. Saya tidak kepingin karekter suami sebegitu. Banyak yang Nabi buat terhadap isteri-isteri baginda, saya tidak setuju dan saya tidak suka”. ii. “Selepas kematian Khadijah, Nabi menikahi Saudah yang sudah tua, untuk menjaga anak-anak Nabi yang masih kecil. Beberapa tahun kemudian, Nabi bernikah dengan Aisyah yang masih anak dara, muda dan jauh lebih cantik. Pada waktu ini anak-anak Nabi sudah besar. Maka merasa sudah tidak berkehendak lagi kepada Saudah. Ketika Nabi ingin menceraikan Saudah, Saudah merasa sangat sedih. Lalu Saudah membuat perjanjian dengan Nabi, untuk melepaskan segala haknya sebagai isteri, termasuk nafkah batin, asalkan tidak diceraikan”. 2. Menyanggahi nas dan ijmak yang jelas (sorih) bahawa syurga hanya untuk orang-orang yang mati dalam keadaan beriman kepada Allah dan para Rasul-Nya. Contohnya beliau menyebut: “Ajaran pak lebai yang paling tak masuk akal ialah bahawa syurga hanya untuk orang Islam sahaja. Jika benarlah fahaman ini, maka ia sangat bercanggah dengan sifat Rahman dan Rahim Allah SWT”. Jika penulis tersebut menulis kenyataan-kenyataan di atas dalam keadaan waras, sedar, mengetahui kesalahan hal tersebut dari segi akidah dan enggan bertaubat setelah diberikan peringatan maka hal itu boleh merosakkan akidahnya. Maka tidak boleh kepada mana-mana muslim menyokong sebarang kenyataan yang merosakkan akidah dengan memberikan keterlibatan positif sama ada memberkan ulasan yang menyokong, meletakkan tanda suka (like) atau berkongsi (share) dalam keadaan reda terhadap tulisannya kerana itu boleh merosakkan akidahnya. Adapun hukuman terhadap kesalahan akidah adalah menjadi tanggungjawab Ulil Amri bukan orang awam.   -TAMAT- Diperakukan dalam Mesyuarat Majlis Agama Islam dan Adat Istiadat Melayu Perlis Bil 2/2020 pada 30 Jun 2020.
Editor Maktabah      05 Jun 2020      Jumlah paparan: 5741                                Hukum Ujian Swab Untuk Saringan COVID-19 Terhadap Orang Berpuasa                            Editor Maktabah      05 Jun 2020      Jumlah paparan: 5741        Editor Maktabah      05 Jun 2020      Jumlah paparan: 5741   HUKUM UJIAN SWAB UNTUK SARINGAN COVID-19 TERHADAP ORANG BERPUASA   Berdasarkan Garis Panduan Pengurusan COVID-19 yang dilaksanakan oleh Kementerian Kesihatan Malaysia (KKM), kaedah saringan dalam menentukan individu positif COVID-19 ialah melalui Nasopharyngeal swab dan Oropharyngeal swab. Kaedah Nasopharyngeal swab ialah alat swab akan dimasukkan ke dalam rongga hidung individu sehingga ke kawasan nasopharynx dengan kedalaman lebih kurang 4.8 cm bagi kanak-kanak dan 8-12 cm bagi orang dewasa untuk mengambil sampel mukus. Manakala kaedah Oropharyngeal swab pula ialah alat swab dimasukkan ke dalam mulut hingga ke kawasan oropharynx iaitu di belakang anak tekak bagi mengambil sampel mukus. Setelah melihat kepada dalil-dalil yang dikemukakan secara perbandingan, maka Jawatankuasa Fatwa Negeri Perlis mentarjihkan pendapat (memilih pendapat yang lebih kuat) yang menyatakan bahawa ujian saringan COVID-19 melalui swab seperti yang dimaksudkan adalah tidak membatalkan puasa. Antara hujah dan alasan dalam masalah ini ialah :  Ujian swab tidak membawa gambaran dan makna makan atau minum yang menjadi sebab membatalkan puasa dengan ijmak ulama. Maka sesuatu puasa yang sah secara yakin tidak boleh dianggap batal dengan sesuatu yang syak atau sekadar sesuatu andaian.  Menjadikan alasan memasukkan sesuatu ke dalam al-Jauf (rongga dalam) sebagai sebab pembatalan puasa menimbulkan perbezaan pendapat yang luas di kalangan ulama mazhab. Pandangan yang ditarjihkan iaitu ujian swab tidak membatalkan puasa bertepatan dengan pandangan sebahagian ulama Hanafi yang mensyaratkan sesuatu yang masuk ke dalam al-Jauf mestilah sesuatu yang kekal di dalamnya dan tidak bersambung dengan sesuatu lain di luar badan. Sebagai tambahan sokongan, al-Majma’ al-Fiqhi al-Islami di dalam majalah al-Majma’, 10 / 453-455 telah menyenaraikan beberapa isu perubatan yang tidak membatalkan puasa termasuklah “memasukkan gastroscope (teropong perut) ke dalam perut tanpa sebarang bendalir atau seumpamanya”.  Jika demikian, maka lebih sepatutnya ujian swab yang hanya membabitkan proses memasukkan alat swab ke dalam rongga hidung atau mulut untuk mendapatkan sampel yang diperlukan kemudian dikeluarkan semula juga tidak membatalkan puasa.
Editor Maktabah      10 Ogos 2020      Jumlah paparan: 893                                Pengecualian Golongan Tertentu Daripada Fatwa Ajaran & Fahaman Syiah                            Editor Maktabah      10 Ogos 2020      Jumlah paparan: 893        Editor Maktabah      10 Ogos 2020      Jumlah paparan: 893   KEPUTUSAN MESYUARAT JAWATANKUASA FATWA NEGERI PERLIS KALI KE - 44 / 2019 26-27 November 2019 / 29-30 Rabiul Awwal 1441 Hotel Tamu, Kg Baru, Kuala Lumpur   PENGECUALIAN GOLONGAN TERTENTU DARIPADA FATWA AJARAN & FAHAMAN SYIAH   Fatwa Ajaran & Fahaman Syiah yang diwartakan tidak mengikat terhadap mana-mana golongan seperti berikut :   a) Individu berfahaman Syiah dari luar Negara untuk terus berpegang dan menjalankan ritual ibadah Syiah yang tidak dilakukan di tempat awam, dan tidak dengan isyarat untuk mengembangkannya dan tidak membabitkan rakyat tempatan.   b) Individu Ahl Al-Sunnah Wa Al-Jamaah yang mengkaji, mempelajari dan memberi penerangan berkenaan Syiah dan semua isu yang terkait dengannya bagi tujuan akademik   c) Individu Ahl Al-Sunnah Wa Al-Jamaah yang membeli, memiliki dan menyimpan sumber primer atau sekunder berbentuk buku-buku, rakaman audio, filem, artikel, majalah atau apa-apa dokumen/penerbitan untuk tujuan kajian dan pembelajaran akademik.   Diperakukan dalam Mesyuarat Majlis Agama Islam dan Adat Istiadat Melayu Perlis Bil 1/2020 pada 10 Januari 2020.
Editor Maktabah      10 Ogos 2020      Jumlah paparan: 1402                                 Fatwa Status Pengurusan Lesen Eksais (Minuman Keras) Di Negeri Perlis                            Editor Maktabah      10 Ogos 2020      Jumlah paparan: 1402        Editor Maktabah      10 Ogos 2020      Jumlah paparan: 1402   MESYUARAT JAWATANKUASA FATWA NEGERI PERLIS KALI KE-39 / 2019 1 Mac 2019 / 24 Jamadil Akhir 1440H   FATWA STATUS PENGURUSAN LESEN EKSAIS (MINUMAN KERAS) DI NEGERI PERLIS   Berdasarkan hukum syarak, minuman keras (arak) merupakan minuman yang diharamkan ke atas setiap orang Islam. Pemerintah hendaklah memainkan peranan menghalang sebarang aktiviti berkaitan minuman keras dalam kalangan masyarakat orang Islam.    Bagi orang bukan Islam, mereka tidak boleh dilarang daripada meminum minuman keras atas alasan syarak. Walau bagaimanapun pemerintah boleh melarang minuman keras kepada bukan Islam atas alasan pentadbiran atau mengenakan peraturan-peraturan khusus minuman keras ke atas mereka.    Jika sekiranya pemerintah dalam sesebuah negeri mengizinkan bukan Islam meminum minuman keras mengikut peraturan-peraturan tertentu, ia tetap tidak menjadi halangan dan kesalahan kepada pemerintah untuk mengenakan cukai ke atas minuman tersebut seperti yang dilakukan pada barangan yang lain. Ini kerana pengambilan cukai berkaitan dengan kos pentadbiran adalah menjadi hak pemerintah untuk mengutipnya.  Cukai yang dikutip itu bukan bertujuan membantu menggalakkan aktiviti minuman keras, sebaliknya sebagai satu usaha untuk mengekang aktiviti tersebut daripada berlaku secara mudah.    Cukai berkenaan boleh dinaikkan ke satu tahap yang boleh membebankan peminumnya, jika difikirkan perlu oleh pihak yang berkuasa. Cukai tersebut juga boleh digunakan untuk pengurusan pentadbiran sepertimana cukai-cukai yang lain tanpa perlu diasingkan daripada cukai-cukai tersebut.     Diperakukan dalam Mesyuarat Majlis Agama Islam Dan Adat Istiadat Melayu Perlis. Bil 3/2019 pada 22 April 2019.
Editor Unit Fatwa      14 Januari 2020      Jumlah paparan: 2511                                Hukum Pertukaran Barangan Kemas Daripada Emas                            Editor Unit Fatwa      14 Januari 2020      Jumlah paparan: 2511        Editor Unit Fatwa      14 Januari 2020      Jumlah paparan: 2511   KEPUTUSAN MESYUARAT JAWATANKUASA FATWA NEGERI PERLIS KALI KE - 44 / 2019 26-27 November 2019 / 29-30 Rabiul Awwal 1441 Hotel Tamu, Kg Baru, Kuala Lumpur _____________________________________________________________________ HUKUM PERTUKARAN BARANGAN KEMAS DARIPADA EMAS                Emas di dalam syariat Islam adalah barangan ribawi. Adapun barangan kemas emas perhiasan 916 / 22 karat dan ke bawah; hukum pertukaran yang berbeza berat (tafadhul) di antara pelanggan dengan kedai atau kedai dengan pengilang adalah diharuskan disebabkan upah pemprosesan dan tempaan, keperluan meringankan kesukaran transaksi dan meraikan ‘uruf tijari (realiti amalan semasa). Diperakukan dalam Mesyuarat Majlis Agama Islam dan Adat Istiadat Melayu Perlis Bil 1/2020 pada 10 Januari 2020
Editor Maktabah      05 Jun 2020      Jumlah paparan: 2579                                Hukum Jamak Solat Bagi Petugas Kementerian Kesihatan Malaysia Yang Terlibat Dalam Merawat Pesakit                             Editor Maktabah      05 Jun 2020      Jumlah paparan: 2579        Editor Maktabah      05 Jun 2020      Jumlah paparan: 2579   IRSYAD HUKUM JAWATANKUASA FATWA NEGERI PERLIS HUKUM JAMAK SOLAT BAGI PETUGAS KEMENTERIAN KESIHATAN MALAYSIA YANG TERLIBAT DALAM MERAWAT PESAKIT COVID-19 Bagi staf-staf hospital yang terlibat secara langsung dalam merawat kes-kes covid-19 di hospital diharuskan untuk melakukan solat Jamak tanpa qasar dengan panduan berikut:  Pada asalnya wajib melakukan solat pada waktunya selagi mampu dan haram menjamakkan solat tanpa keperluan yang mendesak atau musafir.  Jika keadaan mendesak dan seseorang mampu untuk melewatkan Zohor atau Maghrib sehingga ke akhir waktu dan solat Asar dan Isyak di awal waktu ia lebih utama. Ini yang dinamakan sebagai jamak suri (jamak pada gambaran sahaja) menurut Mazhab Syafie.  Jika tidak mampu melakukan jamak suri, dibenarkan untuk melakukan solat Jamak sama ada jamak taqdim atau ta’khir bergantung kepada kesesuaian kakitangan yang bertugas.  Ia dilakukan kerana terdesak dan kesukaran yang sememangnya telah berlaku atau dijangka berlaku dengan kepercayaan yang kuat bukan kerana bermudah-mudah dalam agama atau sangkaan tanpa bukti.  Ini berdasarkan hadis riwayat Ibn Abbas yang berkata : صَلَّى رَسولُ اللهِ صَلَّى اللَّهُ عليه وسلَّمَ الظُّهْرَ وَالْعَصْرَ جَمِيعًا بالمَدِينَةِ، في غيرِ خَوْفٍ، وَلَا سَفَرٍ Terjemahannya : Nabi ﷺ pernah solat Zohor dan Asar kesemuanya di Madinah tanpa ada rasa takut dan musafir. Bila ditanya kenapa baginda melakukan begitu, Ibn Abbas RA menjawab : أَرَادَ أَنْ لا يُحْرِجَ أَحَدًا مِن أُمَّتِهِ Terjemahannya : Baginda tidak mahu menyusahkan seseorang daripada umatnya. (HR al-Imam Muslim) Ahli Jawatankuasa Fatwa Negeri Perlis ingin mengucapkan penghargaan dan terima kasih kepada staf Kementerian Kesihatan Malaysia yang bertungkus-lumus bertugas menyelamatkan nyawa rakyat Malaysia. Anda wira kami.
Editor Unit Fatwa      14 Januari 2020      Jumlah paparan: 11100                                Fatwa Berkaitan Sulam Bedak, Tanam Rambut Dan Janggut                            Editor Unit Fatwa      14 Januari 2020      Jumlah paparan: 11100        Editor Unit Fatwa      14 Januari 2020      Jumlah paparan: 11100   KEPUTUSAN MESYUARAT JAWATANKUASA FATWA NEGERI PERLIS KALI KE - 44 / 2019 26-27 November 2019 / 29-30 Rabiul Awwal 1441 Hotel Tamu, Kg Baru, Kuala Lumpur ______________________________________________________________________ FATWA BERKAITAN SULAM BEDAK, TANAM RAMBUT DAN JANGGUT ______________________________________________________________________ Mengubah ciptaan Allah (Taghyir Khalq Allah) pada diri manusia ialah mengubah ciptaan Allah yang boleh membawa kepada penipuan (tadlis) identiti diri. Adapun pengubahan seperti solekan atau rawatan kecantikan yang mempunyai kemaslahatan, tidak membawa kepada penipuan (tadlis) identiti diri dan tidak memudaratkan diri dan harta, adalah dibolehkan.  Rawatan Sulam Bedak didapati tidak mempunyai unsur penipuan (tadlis) identiti diri dan dibolehkan jika mempunyai kemaslahatan dan tidak membawa kepada perkara-perkara berikut:  Kemudaratan diri dan harta Bahan yang haram  Rawatan tanam rambut dan janggut dibolehkan jika memenuhi syarat yang dinyatakan, iaitu:  Mempunyai maslahah (kepentingan) untuk diri yang melakukannya. Tidak menyebabkan penipuan identiti.   Tidak memberikan kemudaratan kepada diri dan harta.  Diperakukan dalam Mesyuarat Majlis Agama Islam dan Adat Istiadat Melayu Perlis Bil 1/2020 pada 10 Januari 2020
Editor Unit Fatwa      14 Januari 2020      Jumlah paparan: 7311                                Hukum Akad Nikah Di Dalam Masjid                            Editor Unit Fatwa      14 Januari 2020      Jumlah paparan: 7311        Editor Unit Fatwa      14 Januari 2020      Jumlah paparan: 7311   KEPUTUSAN MESYUARAT JAWATANKUASA FATWA NEGERI PERLIS KALI KE - 44 / 2019 26-27 November 2019 / 29-30 Rabiul Awwal 1441 Hotel Tamu, Kg Baru, Kuala Lumpur ______________________________________________________________________ HUKUM AKAD NIKAH DI DALAM MASJID ______________________________________________________________________ Nikah tidak disyaratkan di dalam masjid namun boleh dilakukan di dalam masjid bahkan disunatkan jika memenuhi adab-adab dan peraturan masjid. Jika dilakukan di masjid hendaklah mematuhi peraturan-peraturan pentadbiran oleh JAIPs, iaitu:  Tidak boleh membawa peralatan-peralatan perkahwinan ke dalam masjid melainkan dengan mendapat keizinan khas. Tidak boleh mengadakan apa-apa upacara perkahwinan dalam masjid kecuali akad nikah. Tidak boleh menyebabkan gangguan kepada jemaah yang sedang beribadah di dalam masjid. Tidak diadakan pada waktu solat fardhu yang boleh menyebabkan gangguan kepada jemaah solat. Memastikan berpakaian sopan yang sesuai dengan adab masjid. Tidak melakukan apa-apa aksi atau perbuatan yang menimbulkan keghairahan dan fitnah.  Diperakukan dalam Mesyuarat Majlis Agama Islam dan Adat Istiadat Melayu Perlis Bil 1/2020 pada 10 Januari 2020
Editor Unit Fatwa      14 Januari 2020      Jumlah paparan: 6571                                Fatwa Zakat Ke Atas Aset Digital Bitcoin (BTC)                            Editor Unit Fatwa      14 Januari 2020      Jumlah paparan: 6571        Editor Unit Fatwa      14 Januari 2020      Jumlah paparan: 6571     KEPUTUSAN MESYUARAT JAWATANKUASA FATWA NEGERI PERLIS KALI KE - 42 / 2019 14-15 Julai 2019 / 11-12 Zulkaedah 1440H Hotel Seri Malaysia, Kangar _____________________________________________________ FATWA ZAKAT KE ATAS ASET DIGITAL BITCOIN (BTC) _____________________________________________________ Jawatankuasa Fatwa Negeri Perlis berpendapat Bitcoin dikenakan zakat apabila mencukupi haul dan nisab di atas sifat ia adalah ‘Urudh al-Tijarah. Adapun pengiraan zakat untuk Bitcoin ialah : [ (Nilai terendah unit BTC dalam satu tahun x bilangan unit BTC) + keuntungan hasil dagangan sepanjang tahun ] x 2.5 % Pembayaran boleh dilakukan dalam bentuk nilai wang atau unit BTC. [1]   [1] Disahkan dalam Mesyuarat Jawatankuasa Fatwa Negeri Perlis Kali Ke-44/2019   Diperakukan dalam Mesyuarat Majlis Agama Islam dan Adat Istiadat Melayu Perlis Bil 1/2020 pada 10 Januari 2020
Editor Unit Fatwa      18 Disember 2019      Jumlah paparan: 2592                                Fatwa Berdoa Selepas Solat Jenazah                            Editor Unit Fatwa      18 Disember 2019      Jumlah paparan: 2592        Editor Unit Fatwa      18 Disember 2019      Jumlah paparan: 2592   KEPUTUSAN MESYUARAT JAWATANKUASA FATWA NEGERI PERLIS KALI KE-36 / 2018 TARIKH : 23-24 JULAI 2018 TEMPAT : HOTEL SERI MALAYSIA, KANGAR --------------------------------------------------------------------------------------------------- FATWA NEGERI PERLIS TENTANG ISU-ISU HUKUM YANG MENJADI KHILAF DI KALANGAN MASYARAKAT NEGERI PERLIS   BERDOA SELEPAS SOLAT JENAZAH Berdoa sebaik sahaja selesai dari menunaikan solat jenazah tidak termasuk di dalam adab dan tatacara solat jenazah. Nabi SAW dan para sahabat baginda tidak pernah melakukannya. Jika ia suatu yang disunnahkan sudah pasti hal itu diriwayatkan daripada Nabi SAW. Sebaliknya mereka memadai dengan doa yang terdapat dalam solat Jenazah. Oleh yang demikian umat Islam hendaklah berusaha memastikan amalan mereka bertepatan dengan sunnah Nabi SAW dengan tidak menambahkan lagi sebarang doa selepas selesai dari menunaikan solat Jenazah.